Document ID: /roh_data/filtered/fineweb-2-filterrobots_roh.jsonl.gz/1216

A l’8avel «European Freeski Open» èn freeskiers da l’entir mund sa maserads. Persvadì cun ils megliers trics en la categoria slopestyle ha Jossi Wells da la Nova Zelanda. Sin il segund plaz è l’American Noah Wallace e terz il Norvegiais Oystein Bråten.
Tar las dunnas ha la victura num Tiril Sjåstad Christiansen da la Norvegia. Segunda è sia cumpatriota Johanne Killi e terza l’Englaisa Isabel Atkin.
Ambühl mo 6avel
Il Grischun Elias Ambühl ha trumpà en il final. Suenter avair fatg il meglier resultat da tuts en il mezfinal, ha el stuì sa cuntentar cun il 6avel plaz en il final.
Discletg per matadur local
Il matadur local Andri Ragettli da Flem ha gì discletg. In di avant il mezfinal ha el rut l’oss-clavigl.